DĖL ŠILALĖS RAJONO SAVIVALDYBĖS ADMINISTRACIJOS TRAKSĖDŽIO SENIŪNIJOS IŠPLĖSTINĖS SENIŪNAIČIŲ SUEIGOS ATRINKTŲ PROJEKTŲ FINANSAVIMO IR LĖŠŲ SKYRIMO PROJEKTŲ ĮGYVENDINIMUI

2019 METAIS

2019 m. rugpjūčio 14 d. Nr. DĮV-651

Šilalė

Vadovaudamasis Lietuvos Respublikos vietos savivaldos įstatymo 29 straipsnio 8 dalies 2 punktu, Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo, patvirtinto Šilalės rajono savivaldybės administracijos direktoriaus 2019 m. gegužės 30 d. įsakymu Nr. DĮV-484 „Dėl Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Šilalės rajono savivaldybėje aprašo patvirtinimo“, 24 ir 26 punktais, atsižvelgdamas į Traksėdžio seniūnijos išplėstinės seniūnaičių sueigos 2019 m. rugpjūčio 9 d. protokolą Nr. D3-8 (1.5):

1. S k i r i u :
   1. Drobūkščių kaimo bendruomenei 300,00 Eur projekto „Pavakarokime kartu“ įgyvendinimui, bendruomenės sutelktumą ir gyvenimo kokybę gerinančiai veiklai (vakaronės organizavimo išlaidoms padengti (muzikantų paslaugai pirkti) 2019 m. spalio mėn.);
   2. Nevočių kaimo bendruomenei 433,00 Eur projekto „Rudens šventė“ įgyvendinimui, bendruomenės sutelktumą ir gyvenimo kokybę gerinančiai veiklai (muzikantų (išskyrus koncertinę veiklą) paslaugai apmokėti 2019 m. spalio mėn.);
   3. Traksėdžio kaimo bendruomenei 420,00 Eur projekto „Pabūkim drauge Naujuosius pasitinkant“ įgyvendinimui, bendruomenės sutelktumą ir gyvenimo kokybę gerinančiai veiklai (vakaronės organizavimo išlaidoms padengti (muzikantų paslaugai pirkti) 2019 m. gruodžio mėn.).
2. P a v e d u šio įsakymo 1.1, 1.2, 1.3 papunkčiuose nurodytų bendruomenių pirmininkams ne vėliau kaip per 20 kalendorinių dienų nuo šio įsakymo priėmimo dienos pasirašyti Projekto įgyvendinimo sutartį.
3. Į p a r e i g o j u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt)/veikla/seniunijos/Traksedzio ir Traksėdžio seniūnijos skelbimų lentoje.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos arba įteikimo suinteresuotam asmeniui dienos.

Administracijos direktorius Valdemaras Jasevičius